text.text: عالم موبايلاتالعاب أنوسياتدردشة مباشرةمن نحن؟؟اتصل بيسجل الزوار
text.text_idx: #000000
text.text: شكرا لاستخدامكم الدماغ الرسالة الواردة لا يمكن تصديقها يرجى تنكيس المرسل حالا
text.text_idx: #000003
text.text: هاد الصوت اللي دائما بسمعه براسي بعد ما أفتح كثير من الأيميلات الغريبة والمجهول هدفها مثل ما بتحكي عن نهاية العالم واكتشاف مخلوقات شبيهه بالأنسان أو أختراعات غريبه بوظائف اغرب , والمطلوب مني اصدقها وألتزم بالحقوق الفكريه وأنسبها لصاحبها طبعا بعد ما يحلفني بقبر جدي ورحمة جوز عمتي أني ارسلها لكل المضافين عندي بالأميل.. بصراحة أنا مش من هواة التواصل بهيك مواضيع حتى لو كانت قيمه ومفيدة وبأغلب الأوقات بحذفها كلها أو بترك مجموعه بسيطة فيها أفكار ممكن استفيد منها..لكن بالنهاية حصيلة رسائل البريد الوارد لازم تستقر على دحبيرة الصفر. المزعج بالقصة أن الرسائل اللي بتوصلني هي من ناس فهمانه ومتعلمة وكثير منهم خريجين جامعات أو على الأقل بعدهم طلاب. يعني لا خرفن ولا تيس ولا تقول أبوه كان يسجد “لهبل” من أيام الجاهلية.. المعنى انه عنده مخ, وفي قابليه للتفكير وتميز المعقول من غير المعقول,لكن اللي بزعلك انه بحكيلك هاد واجب علي ولازم ابلغ رسالة صاحب الموضوع حتى لا أحمل أثمها يوم ألقيامه..!
text.text_idx: #000004
text.text: مثال: وصلتني رسالة من واحد “ملتزم دينيا” وشب خلوق وما شاء الله عليه. فكان عنوان الرسالة “كلمه تغضب الله نرددها على المسنجر” وعند ما فتحت الرسالة انصدمت أن ألكلمه هي “برب” وطبعا صاحب الأميل مو مخلي عليها ستر مغطى ونازل بهالأحرف التلاته عن جنب وطرف..وقال إنها كلمه تستهزئ باسم ألجلاله وقد اخترعها اليهود ليحقروا أسم الله و و وووو... طبعا الموضوع ما لازم يمر على خير وفورا سمعت صوت مندوب الدماغ عندي..وبعد ما شكرني على استخدامه طلب مني تنكيس المرسل .وأكيد ما كذبت خبر. طبعا صاحب الرسالة كاتب بأخرها أرسلها لكل الموجودين عندك واحسبني واحد منهم,هيك مشان يضمن أن الرسالة تبلغت لأكبر قدر من الناس وبعد ما رديت على الرسالة ,أكدت على المستقبلين إنهم يرجعولي الرسالة أنا الثاني,طبعا ما جاني رد ولا حتى كلمة شكرا على التوضيح ونص الرد كتبته حرفيا مثل هيك
text.text_idx: #000005
text.text: أرجو من الأخوة اللذين استلموا هذا الاميل إرسال التوضيح مره أخرى,وأرجو احتسابي مع المستقبلين.مع الشكر (F)
text.text_idx: #000008
text.text: ويا ريت وقفت على هذا الحد وخلص. عندك ايملات تحذر من الموز وأخرى تحذر من البيض ومنها بتطلب منك إرسال كلام ما بعرف من أي قاموس جايبينه ل15 واحد عندك لتفادي حذف حسابك. وللأسف بتلاقي الناس اشتغلت نسخ وإرسال ,حتى منهم ما عنده فكره عن محتوى الرسالة. آه وشو بدنا نقول غير الله يهدي هالبشر ويكرمنا بنعمة جواز استخدام المخ ولو لشوية وقت
text.text_idx: #000009
text.text: والله يا انس انك عندك وقت تقرأ هالايميلات انا توصلني هيك نوعيه من الايميلات اللي بعمله من دون ما اقرأ باعملها تحويل على السبام اعمل هيك وترتاح لانه مضيعه للوقت مش اكثر ولا اقل
text.text_idx: #000016
text.text: والله يا انوس طلعت روحي من هل الايميلات الفاضية حتى انه انا اجاني ايميل مرة فيها مقال كاتبه واحد مفتي بيقول انه هاي الايميلات كذب ومضيعة للوقت وخصوصا انه في ايميلات بتجيك بتنشف دمك يعني بيكتبولك اذا ما بعتت هادا الايميل رح يصيرلك شي مش منيح بعد يومين او تسمعلك خبر يجلطك
  انا اصلا بشطب الايميلات هاي على السريع
text.text_idx: #000017
text.text: معك حق تنزعج .. أصلاً دائماً الشيوخ والعلماء بيحذروا من هيك رسائل معوقة .. قال شو .. إذا ما بعثت الرسالة لعشرطعشر واحد بدك تنجلط ويهر شعر رجليك وإذا بعثتها رح يجيك خبر حلو بعد خمسين سنة.. تقول كأنهم عارفين الغيب أو نزل عليهم الوحي
  بس طبعاً هاد ما بينفي انو في مرات رسائل حلوة ، خاصة إذا كان فيها معلومات دينية (صحيحة) أو معلومات مفيدة ومزبوطة بأي مجال
text.text_idx: #000020
text.text: كويس الي لقيت ناس بنفس موقفي من هالرسائل
  بس اشوف رسالة مثل هيك مباشرة بشوف بنزل لاخرها اذا كان فيها من ارسل لعشره اولكل او...او..واذا ارسلتها تسمع خبر..بحذفها بدون ما اقرأ الرسالة ولو بيطلع بايدي بحذف ايميل الي بعثها كمان
  بالنسبة ل برب شيوخ هالايام فايقيين ورايقين مثل لما حرموا البوكيمون كمان وحكيهم عنها يهودية و ..و
  بدون مايعرفو معنا الكلمة بالضبط ,ماشالله عليهم خلصوا كل مشاكل الوطن العربي وحطوا عقلهم ب برب وافلام الكرتون
  Note Pockemon mean pocket monster
text.text_idx: #000021
text.text: صراحه انا ما بخاي شي الا ما اقرأه يعني كل اميل كل ملاحظه لازم اقرأها
  لانو صراحه في شغلات ممكن تكون مفيده وصاحب الاميل بيكسب اجر من وراها
  اما الصحيح تلت رباعهم حكي فاضي ومسخره بس زي ما قلت بالاول الا ما اشطب كلشي عندي
text.text_idx: #000024
text.text: مريحه راسك وماخديتها من قصيرها وبتشطبي اول بأول
  وهو فعلا الياهو ازنخ من الهوت لانو صار فيو جروبات وكل مجموعه بتنشر افكارها الخاصه
  والتنين فيهم نفس الغباء
  ووو مو مشكله مشنك مو حابه تكتبي هون المهم زيارتك او مرورك هدول لحالهم بكفو
  وهيني جاي اشوف الرد
text.text_idx: #000028
text.text: أما بيجيني بلاوي أكثر مين
  ابعث الايميل ل 15 شخص بطلع اسم الشخص اللي بتحبه .. أو اسم اللس سرق خوخاتكوا بال 1987 .. أو اسم الدية اللي ولدت جدك ال 17 ..
  بس أنا بحكيلك انه بيل قيتس بده يوزع 40 مليار .. اذا بتودي ايميل ل 44 واحد على هوتميل بيجيك شك على داركو ب 4444 دولار
  أنا جربتها و صارت 🙂
  جرب ودي و شوف كم مرة راح يرجعلك الايميل
text.text_idx: #000030
text.text: والله ياأنوس بتخطر بمخك شغلات مرعبة
text.text_idx: #000031
text.text: اكتب تعليق على الموضوع ^__^ إلغاء الرد
text.text_idx: #000040
text.text: القائمه البريديه
text.text_idx: #000044
text.text: ضع بريدك ليصلك كل جديد:
text.text_idx: #000045